b'\n_START_ARTICLE_\nSindicat Agr\xc3\xadcola de Sarral\n_START_SECTION_\nDescripci\xc3\xb3\n_START_PARAGRAPH_\nEl celler del Sindicat Agr\xc3\xadcola de Sarral o Sindicat dels Pobres segueix l\'estil caracter\xc3\xadstic dels cellers cooperatius de l\'\xc3\xa8poca, de car\xc3\xa0cter, per\xc3\xb2, for\xc3\xa7a senzill. \xc3\x89s format per dues naus, amb cobertala de teula a dues vessants, la m\xc3\xa9s llevantina de for\xc3\xa7a m\xc3\xa9s amplada que la seva ve\xc3\xafna. A ponent de la segona nau s\'hi aixec\xc3\xa0 un tercer cos, adaptat a la forma de la parcel\xc2\xb7la. Cal destacar la utilitzaci\xc3\xb3 de l\'obra vista de ma\xc3\xb3 en finestres, portes i en les cornises de les cobertes. El parament \xc3\xa9s arrebossat, amb imitaci\xc3\xb3 de carreuat.\n_START_SECTION_\nHist\xc3\xb2ria\n_START_PARAGRAPH_\nFruit d l\'esperit de cooperativisme agrari, a final del segle XIX es va crear a Sarral la Societat de Treballadors Agr\xc3\xadcoles del Poble de  Sarral que, el 1907, per tal d\'acollir-se als beneficis de la Llei de Sindicats de 1906, va canviar el nom de "Societat Agr\xc3\xadcola" pel de "Sindicat Agr\xc3\xadcola", i el 1912 aixec\xc3\xa0 un celler segons el model popular del primer celler cooperatiu de Catalunya i Espanya, el Celler de la Societat de Barber\xc3\xa0 o Sindicat dels pobres. El Sindicat Agr\xc3\xadcola de Sarral fou conegut, popularment tamb\xc3\xa9, com el Sindicat dels pobres._NEWLINE_Posteriorment, el 1913, els propietaris m\xc3\xa9s importants de Sarral van fundar el seu propi sindicat que l\'any seg\xc3\xbcent construiria el seu celler. Aquest celler, que es va anomenar Sindicat de Vinicultors de Sarral (popularment "Sindicat dels rics"), seria constru\xc3\xaft per l\'arquitecte Pere Dom\xc3\xa8nech i Roura_NEWLINE_L\'any 1959 es van fusionar les dues entitats amb el nom de Cooperativa Vin\xc3\xadcola de Sarral'